ai4bharat/Pralekha huggingface dataset:
பிரதமர் அலுவலகம்
மத்திய ஆசிய நாடுகளின் வெளியுறவு அமைச்சர்கள் பிரதமரை சந்தித்தனர்
கஜக்ஸ்தான், கிர்கிஸ் குடியரசு, தஜிக்ஸ்தான், துர்க்மெனிஸ்தான், உஸ்பெகிஸ்தான் வெளியுறவு அமைச்சர்கள் டிசம்பர் 20, 2021 அன்று பிரதமர் திரு நரேந்திர மோடியை சந்தித்தனர். மூன்றாவது இந்தியா-மத்திய ஆசியா பேச்சுவார்த்தை கூட்டத்தில் பங்கேற்பதற்காக மத்திய ஆசிய நாடுகளின் வெளியுறவு அமைச்சர்கள் புதுதில்லிக்கு வருகை தந்துள்ளனர்.
தங்கள் நாடுகளின் குடியரசுத் தலைவர்கள் தெரிவித்த வாழ்த்துச் செய்திகளை மத்திய ஆசிய வெளியுறவு அமைச்சர்கள் , பிரதமர் மோடியிடம் தெரிவித்தனர். தங்கள் நாட்டு தலைவர்கள் இந்தியாவுடனான உறவுகளை மேலும் வலுப்படுத்தத் தயாராக இருப்பதையும் வலியுறுத்தினர். வணிகம், போக்குவரத்துத் தொடர்பு, வளர்ச்சி பங்களிப்பு, ஆப்கானிஸ்தான் நிலைமை உள்பட பிராந்திய நிகழ்வுப் போக்குகள் ஆகியவற்றில் கவனம் செலுத்தப்பட்டு, இந்திய வெளியுறவு அமைச்சர் தலைமையில் 2021,டிசம்பர் 18-19 தேதிகளில் நடைபெற்ற இந்தியா-மத்திய ஆசிய பேச்சுவார்த்தையின் தீர்மானங்கள் குறித்துப் பிரதமரிடம் அவர்கள் எடுத்துரைத்தனர்.
இந்தியாவின் ‘விரிவடைந்த அண்டை நாடுகள்’ என்பதன் பகுதியாக உள்ள மத்திய ஆசிய நாடுகளுடனான நீடித்து நிலைக்கும் உறவுகளுக்கு இந்தியா முக்கியத்துவம் அளிப்பதை பிரதமர் வலியுறுத்தினார். இந்நாடுகளுக்கான 30-வது சுதந்திர தினம் இந்த ஆண்டு கொண்டாடப்படுவதை அடுத்து இந்த அமைச்சர்களிடம் தமது வாழ்த்துக்களைத் தெரி்வித்தார். 2015-ல் மத்திய ஆசிய நாடுகள் அனைத்திற்கும் அதைத் தொடர்ந்து கஜக்ஸ்தான், உஸ்பெகிஸ்தான், கிர்கிஸ் குடியரசு ஆகியவற்றுக்கும் தமது பயணங்களை அவர் நினைவுகூர்ந்தார். இந்த பிராந்தியத்தில் இந்தியத் திரைப்படங்கள், இசை, யோகா மற்றும் பிற பிரபலமாக இருப்பதை தெரிவித்த பிரதமர், இந்தியா- மத்திய ஆசியா இடையே மக்கள் தொடர்புகள் மற்றும் கலாச்சார பராமரிப்பின் முக்கியத்துவத்தைக் கோடிட்டுக் காட்டினார். இந்தியா-மத்திய ஆசியா இடையே பொருளாதார ஒத்துழைப்பு விரிவுப்படுத்தப்பட்டிருப்பதையும் இது தொடர்பாக போக்குவரத்துத் தொடர்பின் பங்களிப்பையும் அவர் சுட்டிக்காட்டினார்.
இந்தியா- மத்திய ஆசிய பேச்சு வார்த்தை இந்தியா, மத்திய ஆசிய நாடுகளுக்கிடையே மிகச்சிறந்த இருதரப்பு உறவுகளுக்கு முக்கியத்துவம் அளித்துள்ளது. தங்களின் தூதரக உறவுகள் நிறுவப்பட்ட 30-வது ஆண்டினை இந்தியாவும், மத்திய ஆசிய நாடுகளும் அடுத்த ஆண்டு கொண்டாடவுள்ளன.
பொருளாதார விவகாரங்களுக்கான மத்திய அமைச்சரவைக் குழு
பலதுறை அபிவிருத்தித் திட்டத்தில் மாற்றம்: மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் இன்று  கூடிய பொருளாதார விவகாரத்துக்கான மத்திய அமைச்சரவைக் குழு பலதுறை வளர்ச்சித் திட்டத்தை  மாற்றியமைப்பதற்கும், பெயர் மாற்றம் செய்வதற்கும் ஒப்புதல் அளித்துள்ளது. அதன்படி, அத்திட்டம் “பிரதம பொது வளர்ச்சித் திட்டம்”  என பெயர் மாற்றம் செய்யப்படும். இத்திட்டம் 14வது நிதி ஆணையத்தின் மீதமுள்ள காலத்திலும் நடைமுறையில் இருப்பதற்கும் பொருளாதார விவகார அமைச்சரவைக் குழு ஒப்புதல் அளித்துள்ளது.
விளைவு:
மாற்றியமைக்கப்படும் இத்திட்டத்தின் மூலம் சிறுபான்மையினர்க்கு நல்ல சமூக பொருளாதாரக் கட்டமைப்பு வசதிகள், குறிப்பாக கல்வி, சுகாதாரம், திறன் மேம்பாடு ஆகிய வசதிகள் ஏற்படுத்தித் தரப்படும். இது சிறுபான்மையினரின் நிலையை மேம்படுத்த உதவும். இத்திட்டத்தில் கடைப்பிடிக்கப்படும் நெகிழ்தன்மை முக்கியமான பிரச்சினைகளைத் தீர்க்க உதவும். சிறுபான்மையினரை உள்ளடக்கிய சமூகத்தின் நன்மைக்கான திட்டங்கள் விரைவில் செயல்படவும் துணை புரியும்.
பலன்கள்:
அதிக சிறுபான்மையினர் வளர்ச்சியில் காணப்படும் பற்றாக்குறைகளை இத்திட்டம் தீர்க்கும். 2011ம் ஆண்டு புள்ளி விவரக் கணக்கின் அடிப்படையில் சிறுபான்மையினர் அதிகம் வசிக்கும் பகுதிகள் அடையாளம் காணப்பட்டுள்ளன.
இத்திட்டம் செயல்படுத்தப்படும் இடங்கள்:
“பிரதமர் பொது வளர்ச்சித் திட்டம்”  ஹிமாசலப் பிரதேசம், தமிழ்நாடு, நாகாலாந்து, கோவா, புதுச்சேரி ஆகிய மேலும் ஐந்து மாநிலங்களில் செயல்படுத்தப்படும்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 104.82 கோடியைக் கடந்தது
நாட்டில் கடந்த 24 மணி நேரத்தில் 74,33,392 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 104.82 கோடியைக்  கடந்தது. 1,04,57,932 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 13,198 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,36,27,632 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.19 சதவீதமாக உள்ளது. 2020 மார்ச் மாதத்திற்குப்பின் இதுவே அதிகமான அளவு.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 124 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 14,348 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 2 லட்சத்திற்கும் கீழ் குறைந்து தற்போது 1,61,334 ஆக உள்ளது; 2020 மார்ச் மாதத்திற்குப்பின் இது குறைந்த அளவு. நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.47 சதவீதமாக உள்ளது.
கடந்த 24 மணி நேரத்தில் 12,84,552 கொவிட் பரிசோதனைகள் செய்யப்பட்டன. இதுவரை சுமார் 60.58 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 35 நாட்களில் 2 சதவீதத்திற்கும் குறைவாக நீடித்து, தற்போது 1.18 சதவீதமாக உள்ளது. தினசரித் தொற்று விகிதம் 1.12 சதவீதமாக பதிவாகியுள்ளது. இந்த எண்ணிக்கை தொடர்ந்து 60 நாட்களாக 3 சதவீதத்திற்குக் கீழே 25 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1767417
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கோவிட் தடுப்பு நடவடிக்கைகள் குறித்து மத்திய அமைச்சர் ஜிதேந்திர சிங், ஜம்மு-காஷ்மீர் உள்ளாட்சி அமைப்பு பிரதிநிதிகளுடன் காணொளிக் காட்சி கூட்டத்தை நடத்தினார்.
கோவிட் தடுப்பு பணிகள் குறித்து மத்திய அமைச்சர் ஜிதேந்திர சிங் ஜம்மு-காஷ்மீர் உள்ளாட்சி பிரதிநிதிகளுடன் இன்று காணொளிக் காட்சிக் கூட்டத்தை நடத்தினார். அமைச்சர் ஜிதேந்திர சிங் தனது தொடக்க உரையில், கோவிட் பெருந்தொற்றின் முந்தைய இரண்டு கட்டங்களில், நாட்டின் பல்வேறு பகுதிகளில் சிக்கித் தவித்த மக்களுக்கு அத்தியாவசியப் பொருள்களை ஏற்பாடு செய்வதே முக்கிய நோக்கமாக இருந்தது என்றும், அதன் அடுத்த கட்டத்தில் நாட்டின் பல்வேறு பகுதிகளில் இருந்து மக்கள் தங்கள் சொந்த ஊர்களுக்கு எந்தத் தடையுமின்றி திரும்புவதை உறுதி செய்வதற்கு முக்கியத்துவம் அளிக்கப்பட்டதாகவும் தெரிவித்தார். தற்போதைய கட்டத்தில், தடுப்பு மற்றும் விழிப்புணர்வு ஆகிய இரண்டு விஷயங்களில் கவனம் செலுத்தப்படுகிறது. இந்த இரண்டு விஷயங்களை நிறைவேற்றுவதில், உள்ளாட்சி அமைப்புகள் அவற்றின் பிரதிநிதிகள், அதோடு சிவில் சமூகத்தின் பங்கு மிகுந்த முக்கியத்துவத்தைக் கொண்டுள்ளதாக அவர் வலியுறுத்தினார்.
அமைச்சர் ஜிதேந்திர சிங் மேலும் கூறுகையில், ‘‘விழிப்புடன் இருந்தால் கவலை இல்லை’’ என்ற தாரகமந்திரத்தைப் பின்பற்றுவதே தற்போதைய காலத்தின் தேவையாகும். இதற்காக, அடிமட்டத் தலைவர்களான நகராட்சி அமைப்புகளின் தேர்ந்தெடுக்கப்பட்ட பிரதிநிதிகள், மக்கள் பீதி அடையாமல் முன்னெச்சரிக்கையின் முக்கியத்துவத்தைப் புரிந்து கொள்ளச் செய்து, உறுதியான பங்களிப்பை வழங்க வேண்டும்.
கோவிட் தொற்றுநோயின் தற்போதைய கட்டம் குறித்து, அமைச்சர் ஜிதேந்திர சிங் கூறுகையில், நகராட்சியின் கிருமிநாசினி கொண்டு சுத்தம் செய்தல், தூய்மை, சுகாதாரம், தனி நபர் இடைவெளியைப் பராமரித்தல் போன்றவை குறிப்பிடத்தக்க முக்கியத்துவம் வாய்ந்த நடவடிக்கைகளாகும். எனவே நகராட்சி அமைப்புகள் தொடர்ந்து இத்தகைய செயல்பாடுகளைச் செய்து வரத் தேவையான திட்டமிடல் மற்றும் செயலாக்கத்தை வழங்க மாவட்ட நிர்வாகங்களுக்கு உத்தரவிடப்பட்டுள்ளது என்று அவர் தெரிவித்தார்.
(Visitor Counter : 120
ரெயில்வே அமைச்சகம்
பருவமழையை எதிர்கொள்ள ரயில்வே முழுவதும் தயாராக வேண்டும் - திரு பியூஷ் கோயல்
இந்தியா முழுவதுமுள்ள, குறிப்பாக மும்பையில் உள்ள, ரயில்வே பருவமழையை எதிர்கொள்ள முழுவதும் தயாராக வேண்டும் என்று ரயில்வே மற்றும் வர்த்தகம் & தொழில்கள் மற்றும் நுகர்வோர் விவகாரங்கள், உணவு & பொது விநியோகம் அமைச்சர் திரு பியூஷ் கோயல் இன்று கூறினார்.
மழை காலத்தை எதிர்கொள்வதற்கான அனைத்து நடவடிக்கைகளையும் மும்பை புறநகர் ரயில்வேயில் எடுப்பது குறித்த ஆய்வு கூட்டத்தில் பங்கேற்ற அவர் இவ்வாறு கூறினார்.
பாதிக்கப்படக் கூடிய பகுதிகளின் தற்போதைய நிலையை ஆய்வு செய்த அமைச்சர், ரயில்கள் சுமூகமாக இயங்குவதற்கான திட்டங்களையும் ஆய்வு செய்தார்.
பருவமழையின் போது மும்பைவாசிகளுக்கு எந்தவிதமான அசவுகரியமும் ஏற்படாமல் இருப்பதை உறுதி செய்ய ரயில்வே உறுதி பூண்டுள்ளதாக திரு கோயல் கூறினார்.
பருவமழையை எதிர்கொள்வதில் ரயில்வேயின் தொழில்நுட்ப மற்றும் சிவில் பணிகளின் செயல்திறனை ஆய்வு செய்வதற்காக ஐஐடி மும்பை போன்ற நிறுவனங்களுடன் கைகோர்க்குமாறு ரயில்வேக்கு அமைச்சர் அறிவுறுத்தினார்.
ரயில்களின் பாதுகாப்பு மற்றும் தடையில்லா இயக்கத்தை உறுதி செய்வதற்காக புதுமைகளும், கடின உழைப்பும் இணைய வேண்டும் என்று அவர் கூறினார்.
பொதுமுடக்கத்தின் போது 2,10,000 க்யூபிக் மீட்டர்கள் புறநகர் ரயில் பிரிவு பகுதிகள் தூய்மைப்படுத்தப்பட்டது. வெள்ள பாதிப்பு ஏற்படும் பகுதிகள் கண்டறியப்பட்டு, தேவையான தீர்வுகள் வகுக்கப்பட்டன.
இந்திய வானிலை துறையுடன் இணைந்தும், தனிப்பட்ட முறையிலும் தானியங்கி மழை மானிகள் மேற்கு ரயில்வேயால் நிறுவப்பட்டுள்ளன. நீரேற்றி இயந்திரங்களின் எண்ணிக்கை 33 சதவீதம் அதிகரிக்கப்பட்டுள்ளது.
ஆய்வுக்காக ட்ரோன்கள் பயன்படுத்தப்பட்டு, வாய்க்கால்களை சீரமைக்க நவீன இயந்திரங்கள் பயன்படுத்தப்பட்டன. நீர் தேங்குவதை கட்டுப்படுத்துவதற்காக நவீன முறையில் கால்வாய்கள் கட்டமைக்கப்பட்டன.
ரயில்வே வாரியம் மற்றும் மும்பையை சேர்ந்த மூத்த அதிகாரிகள் இன்றைய கூட்டத்தில் கலந்து கொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1726038
-------
(Visitor Counter : 126
இளைஞர் நலன் மற்றும் விளையாட்டு அமைச்சகம்
உலக சைக்கிள் தினத்தையொட்டி புதுதில்லியில் உள்ள மேஜர் தயான் சந்த் மைதானத்திலிருந்து சைக்கிள் போட்டியை திரு அனுராக் தாகூர் நாளை தொடங்கி வைக்கிறார்
விடுதலைப் பெருவிழாவின் ஒரு பகுதியாக உலக சைக்கிள் தினம் கொண்டாட்டத்திற்கு நாளை மத்திய இளைஞர் நலம் மற்றும் விளையாட்டுத்துறை அமைச்சகம் ஏற்பாடு செய்துள்ளது. இதற்கான நிகழ்ச்சியை புதுதில்லியில் உள்ள மேஜர் தயான் சந்த் மைதானத்தில் மத்திய இளைஞர் நலம் மற்றும் விளையாட்டுத்துறை அமைச்சர் திரு அனுராக் தாகூர் தொடங்கி வைக்கிறார். அப்போது 750 சைக்கிள் வீரர்களுடன் 7.5 கி.மீ. தொலைவிற்கு சைக்கிள் பயணம் மேற்கொள்கிறார்.
நேரு யுவகேந்திரா சம்மேளனம் 35 மாநிலங்கள் மற்றும் யூனியன் பிரதேசங்களின் தலைநகரங்களின் சைக்கிள் பேரணி நடைபெற உள்ளது. நாட்டின் 75 முக்கிய இடங்களிலிருந்து 75 பங்கேற்பாளர்கள் 7.5 கி.மீ. தொலைவிற்கு சைக்கிள் பயணம் மேற்கொள்ளவுள்ளனர்.
உலக சைக்கிள் தினத்தையொட்டி நடைபெற உள்ள சைக்கிள் பேரணி மூலம் ஒரே நாளில் 1.29 லட்சம் இளம் சைக்கிள் வீரர்கள் 9.68 லட்சம் கி. மீ. தொலைவிற்கு பயணம் மேற்கொள்ளவுள்ளனர்.
சிறப்பு சேவைகள் மற்றும் கட்டுரைகள்
திருவண்ணாமலை இராணுவ ஆள்சேர்ப்பு பேரணியில் வெற்றி பெற்றவர்களுக்கான பொது நுழைவுத்தேர்வு ஒத்திவைப்பு
ஏப்ரல் 25-ஆம் தேதியன்று, சென்னை மாநிலக் கல்லூரியில் நடைபெறுவதாக இருந்த, திருவண்ணாமலை இராணுவ ஆள்சேர்ப்பு பேரணியில் வெற்றி பெற்றவர்களுக்கான பொது நுழைவுத்தேர்வு, கொவிட் பரவலால் ஒத்திவைக்கப்பட்டுள்ளது. ‘இந்திய ராணுவத்தில் சேருங்கள்'  என்ற இணையதளத்தில் புதிய தேதி பற்றிய விவரங்கள் வெளியிடப்படும். தேதிகள் இறுதி செய்யப்பட்ட பிறகு, விண்ணப்பதாரர்கள் சென்னையிலுள்ள ராணுவ ஆள்சேர்ப்பு அலுவலகத்திற்கு நேரடியாகச் சென்று புதிய அனுமதி அட்டையைப் பெற்றுக்கொள்ள வேண்டும்.
கடலூர், வேலூர், திருப்பத்தூர், ராணிப்பேட்டை, திருவண்ணாமலை, சென்னை, திருவள்ளூர், விழுப்புரம், கள்ளக்குறிச்சி, காஞ்சிபுரம், செங்கல்பட்டு மற்றும் புதுச்சேரி யூனியன் பிரதேசத்தின் புதுச்சேரி மாவட்டம் ஆகிய சென்னை  ராணுவ ஆள்சேர்ப்பு அலுவலகத்தின் கீழ் உள்ள தமிழகத்தின் 11 மாவட்டங்களில் ராணுவ வீரர் தொழில்நுட்பம், ராணுவ வீரர் உதவி செவிலியர், ராணுவ வீரர் உதவி செவிலியர் கால்நடை, ராணுவ வீரர் எழுத்தர், பண்டகக் காப்பாளர் தொழில்நுட்பம், ராணுவ வீரர் பொதுப்பணி, ராணுவ வீரர் வர்த்தகர் உள்ளட்ட பணிகளில் சேர்வதற்கான இந்திய ராணுவ ஆள்சேர்ப்பு பேரணி 2021 பிப்ரவரி 10 முதல் பிப்ரவரி 26 வரை திருவண்ணாமலை அருணை பொறியியல் கல்லூரி அரங்கத்தில் நடைபெற்றது.
இதில் தேர்ச்சி பெற்றவர்கள் பொது நுழைவுத் தேர்வுக்கு அழைக்கப்பட்டிருந்தனர். ஆனால், தற்போது கொவிட் பாதிப்பு அதிகரித்து வருவதால் இந்தத் தேர்வு ஒத்தி வைக்கப்பட்டுள்ளதாக சென்னை ராணுவப் பிரிவின் மக்கள் தொடர்பு அதிகாரி வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
பிரதமர் அலுவலகம்
புகழ்பெற்ற கன்னட எழுத்தாளர் டாக்டர் சித்தலிங்கையா மறைவுக்கு பிரதமர் இரங்கல்
புகழ்பெற்ற கன்னட எழுத்தாளர் டாக்டர் சித்தலிங்கையா மறைவுக்கு பிரதமர் திரு நரேந்திர மோடி இரங்கல் தெரிவித்துள்ளார்.
“அவரது திறன்வாய்ந்த எழுத்து, கவிதைகள் மற்றும் சமுக நீதிக்கு அவர் ஆற்றிய பங்களிப்புக்காக டாக்டர் சித்தலிங்கையா நினைவு கூறப்படுவார். அவரது மறைவால் துயருற்றேன். அவரது குடும்ப உறுப்பினர்கள் மற்றும் ரசிகர்களுக்கு இந்த துக்க தருணத்தில் எனது இரங்கல்கள். ஓம் சாந்தி,” என்று தமது டிவிட்டர் பக்கத்தில் பிரதமர் பதிவிட்டுள்ளார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய தகவல் ஆணையத்தின் 13-ஆவது ஆண்டு மாநாட்டை குடியரசுத்தலைவர் துவக்கிவைக்கிறார்
மத்திய தகவல் ஆணையத்தின் 13-ஆவது ஆண்டு மாநாட்டை குடியரசுத்தலைவர் திரு. ராம்நாத் கோவிந்த் அக்டோபர் 12, 2018 அன்று துவக்கிவைக்கிறார். தனிநபர் தகவல் பாதுகாப்பு மற்றும் தகவல் அறியும் உரிமை, தகவல் அறியும் உரிமை சட்டத்தில் திருத்தங்கள் மற்றும் தகவல் உரிமை சட்டத்தை செயல்படுத்துவது என்ற மூன்று தலைப்புகளில் நடைபெறும் இந்த மாநாட்டில், தகவல் அறியும் உரிமை சட்டத்தை செயல்படுத்துவதில் வெளிப்படைத் தன்மை மற்றும் பொறுப்புணர்வை அதிகரிப்பது குறித்து விவாதிக்கப்படுவதோடு, இதன் செயலாக்கத்தை மேம்படுத்தவும் யோசனைகள் தெரிவிக்கப்படும் என்று எதிர்பார்க்கப்படுகிறது.
இந்த மாநாட்டில் முதன்மை தலைமை ஆணையர் திரு ஆர் கே மாத்தூர் வரவேற்புரை நிகழ்த்துவார். மத்திய தகவல் ஆணையர்கள், மாநில முதன்மை தகவல் ஆணையர்கள், தகவல் ஆணையர்கள் உள்ளிட்ட பலர் இந்த மாநாட்டில் கலந்துகொள்கிறார்கள். தகவல் அறியும் உரிமை சட்ட ஆர்வலர்கள் மற்றும் தகவல் அறியும் உரிமை சட்டத்தை செயல்படுத்துவதில் தங்களையும் இணைத்துக் கொண்டுள்ள தன்னார்வ தொண்டு நிறுவனங்களின் பிரதிநிதிகள் கலந்து கொள்கிறார்கள்.
எரிசக்தி அமைச்சகம்
சுபன்சிரி லோயர் புனல் மின் திட்டத்தின்  கட்டுமானம் மற்றும் பாதுகாப்பு அம்சங்களை மின்துறை அமைச்சர் திரு ஆர்.கே.சிங் ஆய்வு செய்தார்
தேசிய புனல் மின் கழகத்தால் செயல்படுத்தப்பட்டு வரும் அருணாச்சலப் பிரதேசம்/அஸ்ஸாமில் அமைந்துள்ள சுபன்சிரி லோயர் புனல் மின் திட்டத்தின்  முன்னேற்றத்தை ஆய்வு செய்யும் கூட்டத்திற்கு புதுதில்லியில் மத்திய மின்சாரம், புதிய மற்றும் புதுப்பிக்கத்தக்க எரிசக்தித் துறை அமைச்சர் திரு ஆர்.கே.சிங் தலைமை வகித்தார்.
கட்டுமான முன்னேற்றம், திட்டம் தொடர்பான பாதுகாப்பு அம்சங்கள், வரவிருக்கும் பருவமழை காலத்தைத் கருத்தில் கொண்டு மேற்கொள்ள வேண்டிய தயார்நிலைகளை ஆய்வு செய்தார். பல்வேறு பணித் தொகுப்புகளில் அடைந்துள்ள முன்னேற்றத்தின் தற்போதைய நிலை, பாதுகாப்புக் கருத்தாய்வுகள், அடுத்தடுத்த பருவமழை மாதங்களைக் கருத்தில் கொண்டு தொழில்நுட்பத் தரங்களின்படி அதன் தயார்நிலை ஆகியவற்றை மின்துறை அமைச்சர் ஆய்வு செய்தார்.
ஆய்வின்போது, பணி முன்னேற்றம் குறித்து திருப்தி தெரிவித்ததோடு, தேவையான அனைத்து பாதுகாப்பு முன்னெச்சரிக்கை நடவடிக்கைகளையும் மேற்கொள்ளுமாறு மத்திய அமைச்சர் உத்தரவிட்டார். இத்திட்டத்தில், நிறுவனம் 250 மெகாவாட் திறன் கொண்ட முதல் யூனிட்டை வரும் டிசம்பர் அல்லது ஜனவரி, 2024 இல் செயல்படுத்த முயற்சிப்பதாக என்எச்பிசி தலைவர் மற்றும் மேலாண்மை இயக்குநர் உறுதியளித்தார்.
பிரதமர் அலுவலகம்
பிரதமர் திரு நரேந்திர மோடியும் இங்கிலாந்து பிரதமர் மேதகு திருமிகு எலிசபெத் ட்ரஸ்ஸும் தொலைபேசி வாயிலாக உரையாடினர்
பிரதமர் திரு நரேந்திர மோடி, இங்கிலாந்து பிரதமர் மேதகு திருமிகு எலிசபெத் ட்ரஸ்ஸுடன் தொலைபேசி வாயிலாக இன்று உரையாடினர்.
இங்கிலாந்து பிரதமராக பதவி ஏற்றுக் கொண்டதற்காக திருமிகு ட்ரஸ்ஸுக்கு பிரதமர் திரு மோடி வாழ்த்து தெரிவித்தார். வர்த்தக அமைச்சராகவும், வெளியுறவு அமைச்சராகவும் அவர் இதற்கு முன்பு பணியாற்றிய போது இந்தியா-இங்கிலாந்து உறவுகளில் அவரது பங்களிப்பையும் பிரதமர் பாராட்டினார். இந்தியா, இங்கிலாந்து இடையே உள்ள விரிவான கேந்திர கூட்டுமுயற்சியை மேலும் வலுப்படுத்த இரு தலைவர்களும் உறுதிபூண்டனர்.
2030-ஆம் ஆண்டிற்கான திட்டத்தை அமல்படுத்துவதில் ஏற்பட்டுள்ள முன்னேற்றம், நடைபெற்று வரும் தடையில்லா வர்த்தக ஒப்பந்த பேச்சுவார்த்தைகள், பாதுகாப்பு மற்றும் ராணுவ ஒத்துழைப்பு மற்றும் இரு நாட்டு மக்களிடையேயான உறவு உள்ளிட்ட ஏராளமான விஷயங்கள் குறித்து இரு தலைவர்களும் விவாதித்தனர்.
இங்கிலாந்து அரசி இரண்டாம் எலிசபெத் மறைவிற்கு இந்திய மக்கள் சார்பாக அரச குடும்பத்திற்கும், இங்கிலாந்து மக்களுக்கும் ஆழ்ந்த இரங்கலைப் பிரதமர் திரு மோடி தெரிவித்தார்.
பெட்ரோலியம் மற்றம் இயற்கை எரிவாயு அமைச்சகம்
இந்தியாவிற்கான கச்சா எண்ணெயின் விலை 03.11.2017 அன்று ஒரு பீப்பாய்க்கு 59.61 அமெரிக்க டாலராக நிர்ணயம்
சர்வதேச சந்தையில் இந்தியாவிற்கான கச்சா எண்ணெயின் விலை 03.11.2017 அன்று ஒரு பீப்பாய்க்கு 59.61 அமெரிக்க டாலராக நிர்ணயிக்கப்பட்டுள்ளது. இதனை மத்திய பெட்ரோலியம் மற்றும் இயற்கை எரிவாயுத் துறை அமைச்சகத்தின் கீழ் செயல்படும் பெட்ரோலியம் திட்டமிடுதல் மற்றும் பகுப்பாய்வு அமைப்பு வெளியிட்டுள்ளது. 02.11.2017 அன்று 59.07 அமெரிக்க டாலராக இருந்த கச்சா எண்ணெயின் விலை 03.11..2017 அன்று 59.61 அமெரிக்க டாலராக உயர்ந்துள்ளது.
இந்திய ரூபாயில் கச்சா எண்ணெயின் மதிப்பு 02.11.2017 ரூ. 3815.80 ஆகவும் 01.11.2017 அன்று ரூ. 3817.34 ஆகவும் இருந்தது. 01.11.2017 அன்று ரூ. 64.53 ஆக இருந்த அமெரிக்க டாலருக்கு இணையான இந்திய ரூபாயின் மதிப்பு 02.11.2017 அன்று ரூ. 64.59 ஆக உள்ளது.
இது குறித்த அட்டவணை வருமாறு:
|
|
விவரங்கள்
|
|
அலகு
|
|
நவம்பர் 2, 2017 அன்றான விலை 
|
|
கச்சா எண்ணெய் 
|
|
ஒரு பீப்பாய்க்கான அமெரிக்க டாலர்
|
|
59.07 
|
|
ஒரு பீப்பாய்க்கான அமெரிக்க டாலர் இந்திய ரூபாய்
|
|
3815.80 
|
|
டாலருக்கு நிகரான இந்திய ரூபாயின் மாற்று மதிப்பு
|
|
64.59 
(
புதிய மற்றும் புதுப்பிக்கத்தக்க எரிசக்தி அமைச்சகம்
2022 ஆம் ஆண்டுக்குள் 175 கிகாவாட் புதுப்பிக்கத்தக்க ஆற்றல் திறனை நிறுவ இலக்கு நிர்ணயிக்கப்பட்டுள்ளது
நாட்டில் 2022 ஆம் ஆண்டுக்குள் 100 கிகாவாட் சூரியச் சக்தித் திறன்
பல்வேறு நிதி மற்றும் முன்னேற்ற ஊக்குவிப்புகளை அளிப்பதன் மூலம் நாட்டில் சூரியச் சக்தி மேம்பாட்டை அரசு முன்னேற்றுகிறது
நாட்டில் 2022 ஆம் ஆண்டுக்குள் 100 கிகாவாட் சூரியச் சக்தித் திறனை நிறுவ அரசு இலக்கு நிர்ணயித்துள்ளது. 100 கிகாவாட் திறனைச் சூரியச் சக்தியிலிருந்தும், 60 கிகாவாட் திறனைக் காற்றிலிருந்தும், 10 கிகாவாட் திறனை உயிரி ஆற்றலிலிருந்தும், 5 கிகாவாட் திறனைச் சிறிய நீர் மின்சக்தியிலிருந்தும் நிறுவ இலக்கு நிர்ணயிக்கப்பட்டுள்ளது.
முடுக்கப்பட்டத் தேய்மானம், மாநிலங்களுக்கிடையேயான பரிமாற்ற முறை  கட்டணங்கள் மற்றும் இழப்புகள் ஆகியவற்றைத் தள்ளுபடி செய்தல், வீட்டுக் கடனின் பகுதியாகச் சூரியச் சக்தியால் இயங்கும் கூரைமுகட்டு முறைக்கு நிதியளித்தல், தானியங்கிமுறை வழியின் கீழ் 100 சதவிகித அன்னிய நேரடி முதலீட்டுக்கு அனுமதியளித்தல் போன்ற பல்வேறு நிதி மற்றும் முன்னேற்ற ஊக்குவிப்புகளை அளிப்பதன் மூலம் நாட்டில் சூரியச் சக்தி மேம்பாட்டை அரசு முன்னேற்றுகிறது.
மக்களவையில் இன்று  எழுப்பப்பட்ட கேள்வி ஒன்றுக்கு மத்திய மின்சாரம் மற்றும் புதிய & புதுப்பிக்கத்தக்க ஆற்றல் துறை இணையமைச்சர்  திரு. ஆர். கே. சிங் எழுத்துப்பூர்வமாக அளித்த பதிலில் இந்தத் தகவல் வெளியிடப்பட்டது.
ரெயில்வே அமைச்சகம்
உத்திரப் பிரதேசம், மத்தியப் பிரதேசம், மகாராஷ்டிரா மற்றும் தில்லிக்கு கொவிட் சிகிச்சை ரயில்பெட்டிகளை அனுப்பியது ரயில்வே
கொவிட் 2வது அலைக்கு எதிராக நாடு போராடிக்கொண்டிருப்பதால், கொவிட் சிகிச்சைக்கான ரயில் பெட்டிகளில் கூடுதல் வசதிகள் செய்து பல மாநிலங்களுக்கு ரயில்வே அனுப்பி வருகிறது.
இவற்றை லேசான அறிகுறியுள்ள கொவிட் நோயாளிகளுக்கு தனிமை வார்டுகளாக பயன்படுத்த முடியும். தற்போதைய கோடைக்காலத்தை சமாளிக்க இந்த ரயில் பெட்டிகளில் கூலர்கள், சணல் விரிப்புகள் போன்ற வசதிகள் செய்யப்பட்டுள்ளன.
இது தொடர்பாக நிலையான செயல்பாட்டு விதிமுறைகளை பின்பற்ற மாநில அரசுகள் கேட்டுக்கொள்ளப்பட்டுள்ளன. சுமார் 4000 கொவிட் சிகிச்சை ரயில் பெட்டிகள் 64,000 படுக்கைகளுடன் நாட்டின் பல ரயில் நிலையங்களில் நிறுத்தி வைக்கப்பட்டுள்ளன. இவற்றில் சில, கொவிட் முதல் அலையின்போது, ஏற்கனவே தனிமை வார்டுகளாக பயன்படுத்தப்பட்டன.
கொவிட் பாதிப்பு அதிகம் உள்ள பகுதிகளில் இருக்கும் கொரோனா சிகிச்சை ரயில் பெட்டிகளின் விவரம்:
தில்லியில் 800 படுக்கைகளுடன் 50 ரயில் பெட்டிகள் சகுர்பஸ்தி ரயில் நிலையத்தில் உள்ளன. இவற்றில் தற்போது 4 பேர் அனுமதிக்கப்பட்டுள்ளனர். 400 படுக்கைகளுடன் 25 ரயில் பெட்டிகள், ஆனந்த் விகார் ரயில் நிலையத்தில் உள்ளன. மகாராஷ்டிராவின் நந்தர்பர் ரயில் நிலையத்தில் 378 படுக்கைகளுடன் 21 ரயில் பெட்டிகள் நிறுத்தி வைக்கப்பட்டுள்ளன. இவற்றில் தற்போது 55 நோயாளிகள் அனுமதிக்கப்பட்டுள்ளனர்.
போபால் ரயில் நிலையத்தில், 20 ரயில் பெட்டிகள் நிறுத்தி வைக்கப்பட்டுள்ளன. பஞ்சாப் செல்ல 50 ரயில் பெட்டிகள் தயார் நிலையில் உள்ளன. ஜபல்பூர் செல்ல 20 ரயில் பெட்டிகள் தயார்நிலையில் உள்ளன.
மாநில அரசுகளின் கோரிக்கைப்படி, இந்த தனிமை வார்டு ரயில் பெட்டிகள், லேசான மற்றும் மிதமான அறிகுறியுள்ள நோயாளிகளுக்கு பயன்படுத்தப்படும்.
இந்த ரயில்பெட்டிகளில் நோயாளிகளுக்கு தேவையானவற்றை வழங்கவும், சுகாதாரத்தை பராமரிக்கவும் ரயில்வே அனைத்து முயற்சிகளையும் மேற்கொள்ளும்.
இந்த தனிமை வார்டு ரயில் பெட்டிகளை மாநில அரசுகள் பயன்படுத்துவது பற்றிய விவரங்கள் அவ்வப்போது வெளியிடப்படும்.
------
(Visitor Counter : 134
உள்நாட்டு விமானப் போக்குவரத்து அமைச்சகம்
மத்திய சிவில் விமானப் போக்குவரத்து அமைச்சகத்தின் 2022-ஆம் ஆண்டுக்கான செயல்பாடுகள் குறித்த முன்னோட்டம்
பிரதமர் திரு நரேந்திர மோடி தலைமையிலான மத்திய அரசின் கீழ் 2022-ஆம் ஆண்டில் மத்திய சிவில் விமானப் போக்குவரத்து துறை அமைச்சகம் பல்வேறு சீர்திருத்தங்களை செய்துள்ளது. மத்திய விமானப் போக்குவரத்து அமைச்சகத்தின் முன்னோடித் திட்டமான வட்டார இணைப்புத்திட்டம், 2ம் மற்றும் 3ம் அடுக்கு நகரங்களில் விமானத்துறையின் உள்கட்டமைப்பு மற்றும் இணைப்பு தொடர்பான வசதிகளை பொதுமக்கள் அடையவேண்டும் என்ற நோக்கத்திற்காக உருவாக்கப்பட்டதாகும்.
2022ம் ஆண்டில் 50 புதிய வட்டார வழித்தடங்களில் சேவை தொடங்கப்பட்டது. இந்த திட்டத்தின் கீழ் புதிதாக 140 வட்டார வழித்தடங்களில் சேவைகளை தொடங்குவதற்கு முடிவு செய்யப்பட்டுள்ளது. ‘ஆப்ரேஷன் கங்கா’ மீட்பு நடவடிக்கையின் உக்ரைன் நாட்டில் இருந்து 90 விமானங்களில் 22,500க்கும் மேற்பட்ட இந்தியர்கள் பாதுகாப்பாக மீட்கப்பட்டனர்.
சர்வதேச விமான நிலைய கவுன்சிலிற்கு 2022 ஆண்டு முதல் 2025-ம் ஆண்டு வரை மீண்டும் இந்தியா தேர்ந்தெடுக்கப்பட்டுள்ளது. கடந்த பத்தாண்டுகளில் அதிக எண்ணிக்கையிலான வணிக பைலட் உரிமங்களை 2022 இல் விமான போக்குவரத்துறை தலைமை இயக்குனர் வழங்கியுள்ளார். ஏர் இந்தியாவின் ராஜ்ய உறவு ரீதியிலான நடவடிக்கைகளின் கீழ் முதலீடு தொடர்பான திட்டங்கள் நிறைவு செய்யப்பட்டுள்ளது.
விமான நிலையங்களில் பயணிகளுக்கு சிரமமின்றி சேவையை வழங்குவதற்கு முக அடையாளத் தொழில்நுட்பத்தை பயன்படுத்தும் திட்டம் தொடங்கப்பட்டுள்ளது. இதன் மூலம் பயணிகள் தங்களது பயணச்சீட்டையும், அடையாள அட்டையையும் பல்வேறு இடங்களில் பரிசோதனை செய்யவேண்டிய அவசியமில்லை என்பது குறிப்பிடத்தக்கது. ட்ரோன் சட்டத்திருத்த நடவடிக்கைகள் 2022, ட்ரோன் பயிற்சி சான்றிதழ் திட்டம், ட்ரோன் இறக்குமதி கொள்கைத் திட்டம் போன்றவைகள் அறிவிக்கப்பட்டுள்ளது.
விவசாயிகளுக்கு உதவும் நோக்கில் சர்வதேச மற்றும் நாடு தழுவிய விமான வழித்தடங்கள் திட்டத்தின் கீழ், 5 புதிய விமான நிலையங்கள் இணைக்கப்பட்டுள்ளது. மொத்தத்தில் 58 விமான நிலையங்கள் உள்ளன.
கொவிட்-19 பெருந்தொற்றுக்குப் பிறகு வெளிநாடுகளில் உள்ள இந்திய குடிமக்களை நம்நாட்டிற்கு கொண்டு வருவதற்காக ‘வந்தே பாரத் திட்டம்’ கொண்டுவரப்பட்டது. இந்தத் திட்டத்தின் கீழ் 37 வெளிநாடுகளில் இருந்து இந்திய குடிமக்கள் பாதுகாப்பாக மீட்கப்பட்டனர். இந்த ஆண்டு மார்ச் 27ம் தேதி சர்வதேச வர்த்தக பயணிகள் போக்குவரத்து சேவை மீண்டும் தொடங்கப்பட்டது.
தற்போது இந்தியா 116 வெளிநாடுகளுடன் விமானச் சேவைகள் தொடர்பான உடன்படிக்கை செய்துள்ளது. 40 வெளிநாடுகளுக்கு இந்தியாவிலிருந்து நேரடி விமானப் போக்குவரத்து சேவை தொடங்கப்பட்டுள்ளது. மேலும் 100க்கும் அதிகமான வெளிநாடுகளுக்கு இந்தியாவிலிருந்து இணைப்பு விமானப் போக்குவரத்து சேவை தொடங்கப்பட்டுள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1884212
============
AP/GS/RS/KRS
(Visitor Counter : 111
பெட்ரோலியம் மற்றம் இயற்கை எரிவாயு அமைச்சகம்
எஸ்ஏடிஏடி திட்டத்தின் கீழ் இலக்கு
2023-24ஆம் ஆண்டு வாக்கில், ஆண்டுக்கு 15 மில்லியன் மெட்ரிக் டன் உயிரி எரிவாயு உற்பத்தி செய்யும் 5,000 நிலையங்களை அமைக்க, கட்டுப்படியான போக்குவரத்தை நோக்கிய நீடித்த மாற்று திட்டத்தை, மத்திய அரசு 2018ஆம் ஆண்டு அக்டோபர் மாதம் தொடங்கியுள்ளது.
2022 அக்டோபர் 31ம்தேதி வரை எண்ணெய் மற்றும் வாயு சந்தைப்படுத்துதல் நிறுவனங்கள், கொள்முதல் செய்யும் நிறுவனங்களுக்கு 3,694 ஒப்பந்த ஆவணங்களை வழங்கியுள்ளது.
புதைபடிம எரிபொருட்கள் பயன்பாடு மற்றும் இறக்குதியைக் குறைக்கும் வகையில் மத்திய அரசு பல்வேறு நடவடிக்கைகளை எடுத்துள்ளது. இதன் அடிப்படையில், உயிரி எரிபொருட்களை ஊக்குவிக்க உத்திகள் வகுக்கப்பட்டுள்ளன.
மக்களவையில்,எழுத்து மூலம் அளித்த பதிலில் மத்திய பெட்ரோலியத்துறை இணை அமைச்சர் திரு ராமேஸ்வர் தெலி இதனைத் தெரிவித்துள்ளார்.
------
AP/PKV/KPG/IDS
(Visitor Counter : 103